Amennyiben nincs kedvezményezettje a lakástakarék szerződésnek, a szerződő halála esetén a szerződés a hagyaték tárgyát fogja képezni. Az örökös dönt majd arról, hogy folytatja a megtakarítást havi befizetésekkel, vagy felmondja a szerződést. Több örökös esetén a hagytéki végzés szerint kell eljárni. Ha volt kedvezményezettje a lakástakarék szerződésnek, akkor a szerződő által elhelyezett betétek és kamatok automatikusan a kedvezményezettet illetik. Ő döntheti el, hogy folytatni szeretné a megtakarítást vagy fel kívánja mondani a szerződést.